**ΠΑΡΑΡΤΗΜΑ ΙΙΙ**

Ανάλυση των μακροχρόνια ανέργων και των ατόμων που είναι εγγεγραμμένοι στην κατηγορία «νεοεισερχόμενος»

**ΦΕΒΡΟΥΑΡΙΟΣ 2014**

**Α. Μακροχρόνια Άνεργοι**

**(για σκοπούς του παρόντος εγγράφου μακροχρόνια άνεργοι θεωρούνται οι εγγεγραμμένοι άνεργοι με διάρκεια εγγραφής πάνω από 6 μήνες)**

Ο αριθμός των εγγεγραμμένων ανέργων με διάρκεια εγγραφής πάνω από 6 μήνες (μακροχρόνια άνεργοι) ανερχόταν τον Φεβρουάριο του 2014 στα 21,322 άτομα και αποτελούσε το 40% του συνόλου των εγγεγραμμένων ανέργων. Σε σύγκριση με τον προηγούμενο μήνα παρουσιάστηκε αύξηση του αριθμού των μακροχρόνια ανέργων κατά 1,034 άτομα ή 5,1%.

Η πλειοψηφία των μακροχρόνια ανέργων συγκεντρώνεται στην **επαρχία** Λευκωσίας (37%), ακολουθούν οι επαρχίες Λεμεσού (27%), Λάρνακας (21%), Πάφου (10%) και Αμμοχώστου (4%) [βλέπε πίνακα 10].

Οι **επαγγελματικές κατηγορίες** που παρουσιάζουν τη μεγαλύτερη συγκέντρωση των μακροχρόνια ανέργων είναι οι γραφείς/δακτυλογράφοι (4,758 άτομα), οι ανειδίκευτοι εργάτες (3,737 άτομα), οι τεχνίτες παραγωγής (3,423 άτομα) και οι υπάλληλοι υπηρεσιών (2,806 άτομα). Σε σύγκριση με τον προηγούμενο μήνα, η μεγαλύτερη αύξηση παρατηρήθηκε ανάμεσα στους γραφείς/δακτυλογράφους (κατά 583 άτομα), και στους διευθυντές/ διοικητικούς (κατά 209 άτομα), ενώ μείωση παρουσιάστηκε στους τεχνίτες παραγωγής (κατά84 άτομα [βλέπε πίνακα 11].

Όσον αφορά την **οικονομική δραστηριότητα**, το μεγαλύτερο μερίδιο των μακροχρόνια ανέργων συγκεντρώνεται στον τομέα των υπηρεσιών (5,080 άτομα ή 23,8%). Ακολουθούν οι τομείς του εμπορίου (4,234 άτομα ή 19,9%), των κατασκευών (3,670 άτομα ή 17,2%) και της μεταποίησης (2,478 άτομα ή 11,6%). Σε σύγκριση με τον προηγούμενο μήνα, η μεγαλύτερη αύξηση παρατηρήθηκε στον τομέα των χρηματοπιστωτικών και ασφαλιστικών δραστηριοτήτων (κατά 969 άτομα) και στον τομέα των μεταφορών και της αποθήκευσης (κατά 117 άτομα), ενώ μείωση παρουσίασε ο τομέας των κατασκευών (κατά 114 άτομα). [βλέπε πίνακα 12].

Η συντριπτική πλειοψηφία των μακροχρόνια ανέργων είναι **Ελληνοκύπριοι** (με 17,960 άτομα ή 84%), ενώ ακολουθούν οι Ευρωπαίοι πολίτες (με 1,893 ή 9%), οι αλλοδαποί (617 άτομα ή 3%) και οι πόντιοι με ελληνικό διαβατήριο (577 άτομα ή 3%) [βλέπε πίνακα 14].

Πιο συγκεκριμένα, όσον αφορά τους Ευρωπαίους πολίτες (1,893 άτομα) οι περισσότεροι είναι Βούλγαροι (481 άτομα), ακολουθούν οι Έλληνες (452 άτομα), οι Ρουμάνοι (447 άτομα), και οι Βρετανοί (232 άτομα) [βλέπε πίνακα 15].

**Β. Εγγεγραμμένοι άνεργοι στην κατηγορία «Νεοεισερχόμενος»**

**Ανάλυση που αφορά το σύνολο των νεοεισερχομένων**

Ο αριθμός των εγγεγραμμένων ανέργων στην κατηγορία «νεοεισερχόμενος» ανερχόταν τον Φεβρουάριο του 2014 στα 5,041 άτομα και αποτελούσε το 9,5% του συνόλου των ανέργων. Ο αριθμός των εγγεγραμμένων ανέργων στην κατηγορία «νεοεισερχόμενος» αυξήθηκε σε σύγκριση με τον προηγούμενο μήνα κατά 255 άτομα. Από το σύνολο των νεοεισερχομένων το 32% συγκεντρώνεται στην επαρχία Λευκωσίας, το 30% συγκεντρώνεται στην επαρχία Λεμεσού, στη Λάρνακα το 27%, στην επαρχία Πάφου το 12% και 4% στην επαρχία Αμμοχώστου [βλέπε πίνακα 2].

Η πλειοψηφία των νεοεισερχομένων (39%) είναι ηλικίας 20-24 ετών, ενώ ψηλά μερίδια συγκεντρώνονται και στις ηλικιακές ομάδες 25-29 ετών (20%), 30-39 ετών (10%), 40-49 ετών (10%) και 50-59 ετών (12%) [βλέπε πίνακα 1].

Οι νεοεισερχόμενοι απόφοιτοι ανώτερης σχολής ή πανεπιστημίου (42%) αποτελούν το μεγαλύτερο μερίδιο του συνόλου των νεοεισερχόμενων ανέργων, μαζί με τους αποφοίτους δευτεροβάθμιας γενικής και τεχνικής εκπαίδευσης (41%) [βλέπε πίνακα 3].

Από το σύνολο των νεοεισερχομένων, 27% δηλώνουν ότι θα επιθυμούσαν να εργαστούν (1ο επιθυμητό επάγγελμα) ως προσοντούχοι ειδικοί και το 19% δηλώνουν ότι θα επιθυμούσαν να εργαστούν ως ανειδίκευτοι εργάτες. Ποσοστό 15% έχουν δηλώσει ότι επιθυμούν να εργαστούν ως υπάλληλοι υπηρεσιών, 13% ως γραφείς δακτυλογράφοι και ακόμα 13% ως τεχνίτες παραγωγής [πίνακα 8β].

Από το σύνολο των νεοεισερχομένων η πλειοψηφία 87% είναι Ελληνοκύπριοι. Οι νεοεισερχόμενοι από ΕΕ αποτελούν το 6% του συνόλου των νεοεισερχομένων και οι αλλοδαποί το 3%. [βλέπε πίνακα 6].

**Νέες εγγραφές ανέργων στην κατηγορία «Νεοεισερχόμενος»**

Κατά τον μήνα Φεβρουάριο του 2014 έγιναν συνολικά 1009 νέες εγγραφές στην κατηγορία «νεοεισερχόμενος» σε σύγκριση με:

|  |  |
| --- | --- |
| 1,429 τον Ιανουάριο του 2013 | 1,482 τον Ιούλιο του 2013 |
| 834 τον Φεβρουάριο του 2013 | 2,337 τον Αύγουστο του 2013 |
| 1,063 τον Μάρτιο του 2013 | 1,213 τον Σεπτέμβριο του 2013 |
| 1,062 τον Απρίλιο του 2013 | 1,113 τον Οκτώβριο του 2013 |
| 1,510 τον Μάιο του 2013 | 799 τον Νοέμβρη του 2013 |
| 711 τον Ιούνιο του 2013 | 699 τον Δεκέμβριο του 2013 |
| 1,095 τον Ιανουάριο του 2014 |  |

Από το σύνολο των νέων εγγραφών τον Φεβρουάριο, οι Κύπριοι αποτελούσαν το 84% (847 άτομα) και οι Ευρωπαίοι το 9% (87 άτομα). Σε σύγκριση με τον προηγούμενο μήνα ο αριθμός των νέων εγγραφών στην κατηγορία «νεοεισερχομένων» μειώθηκε κατά 86 άτομα (βλέπε πίνακα 9α)].

Από το σύνολο των νέων εγγραφών στους νεοεισερχομένους, το 44% είναι απόφοιτοι δευτεροβάθμιας γενικής ή και τεχνικής εκπαίδευσης, το 17% είναι άτομα με στοιχειώδη μόρφωση ενώ το 37% είναι απόφοιτοι ανώτερης σχολής ή πανεπιστημίου [βλέπε πίνακα 9β].

Όσον αφορά τις νέες εγγραφές νεοεισερχομένων αποφοίτων δευτεροβάθμιας εκπαίδευσης (γενικής και τεχνικής),το 53% είναι ηλικίας 20-29 ετών, το 17% είναι ηλικίας 15-19 ετών, το 9% είναι ηλικίας 30-39 ετών και ακόμα ένα 10% είναι ηλικίας 40-49 χρονών. Από το σύνολο των νέων εγγραφών νεοεισερχομένων απόφοιτων τριτοβάθμιας εκπαίδευσης, το 50% είναι ηλικίας 20-24 ετών, ακόμα ένα 40% είναι ηλικίας 25-29 ετών, και το 6% είναι ηλικίας 30-39 ετών [βλέπε πίνακα 9γ].

**Κύπριοι νεοεισερχόμενοι**

Ο αριθμός των Κυπρίων νεοεισερχομένων ανερχόταν τον Φεβρουάριο του 2014 στα 4,398 άτομα και αποτελούσε το 87,3% του συνόλου των νεοεισερχομένων. Από το σύνολο των Κυπρίων νεοεισερχομένων, ποσοστό 46% είναι απόφοιτοι τριτοβάθμιας εκπαίδευσης, ενώ ποσοστό 42% είναι απόφοιτοι δευτεροβάθμιας (γενικής και τεχνικής) εκπαίδευσης.

Από το σύνολο των νεοεισερχόμενων Κυπρίων ηλικίας 20-24 ετών, το 53% είναι απόφοιτοι τριτοβάθμιας εκπαίδευσης. Η απόλυτη πλειοψηφία (91%) των νεοεισερχομένων Κυπρίων ηλικίας 15-19 χρονών προέρχεται από την δευτεροβάθμια γενική ή και τεχνική εκπαίδευση [βλέπε πίνακα 5].

**Ευρωπαίοι νεοεισερχόμενοι**

Ο αριθμός των ευρωπαίων νεοεισερχομένων ανερχόταν τον Φεβρουάριο του 2014 στα 312 άτομα και αποτελούσε το 6% του συνόλου των νεοεισερχομένων. Σε σχέση με τον προηγούμενο μήνα ο αριθμός των ευρωπαίων νεοεισερχομένων ήταν 276 άτομα και αποτελούσε το 6% του συνόλου των νεοεισερχόμενων [βλέπε πίνακα 6].

Από το σύνολο των ευρωπαίων νεοεισερχομένων το 35% προέρχεται από την Ελλάδα, το 19% από την Ρουμανία, το 16% από την Μεγάλη Βρετανία και το 12% από την Βουλγαρία [βλέπε πίνακα 7α&β].

Από το σύνολο των ευρωπαίων νεοεισερχομένων, οι περισσότεροι δηλώνουν ότι επιθυμούν να εργαστούν (1ο επιθυμητό επάγγελμα) ως ανειδίκευτοι εργάτες (28%) ή και υπάλληλοι υπηρεσιών (29%), το 12% ως γραφείς/δακτυλογράφοι, το 11% ως τεχνίτες παραγωγής και ακόμα 10% ως προσοντούχοι/ειδικοί [βλέπε πίνακα 8α].

**21 Μαρτίου 2014 Παρατηρητήριο Αγοράς Εργασίας,**

**Τμήμα Εργασίας**

ΜΡη,